b'\n_START_ARTICLE_\nSlovenska popevka 1969\n_START_PARAGRAPH_\nSlovenska popevka 1969 je potekala 12. in 13. junija v ljubljanski Hali Tivoli. Predstavilo se je 20 pesmi, predhodno izbranih izmed 125 prispelih na razpis. Oba ve\xc4\x8dera so najprej izvedli 10 novih pesmi, v drugem delu programa pa so bile na sporedu popevke s preteklih festivalov, ki so jih izvajali gostujo\xc4\x8di pevci iz drugih jugoslovanskih republik in tujine: Anita Traversi (\xc5\xa0vica), Zdenka Vu\xc4\x8dkovi\xc4\x87 (Hrva\xc5\xa1ka), Marcela Laiferov\xc3\xa1 (Slova\xc5\xa1ka), Stjepan Jimmy Stani\xc4\x87 (Hrva\xc5\xa1ka), Jack Grunsky (Avstrija), Boba Stefanovi\xc4\x87 (Srbija), Korni grupa (Srbija), Josipa Lisac (Hrva\xc5\xa1ka), Jacques Raymond (Belgija), Zafir Had\xc5\xbeimanov (Makedonija), Riccardo Del Turco (Italija), Alvarah Gomez (Zahodna Nem\xc4\x8dija), Jacques Boone (Francija) in Petra Pascal (Zahodna Nem\xc4\x8dija).'